Rósa Björk Brynjólfsdóttir

Rósa Björk Brynjólfsdóttir (f. 9. febrúar 1975) er íslensk fjölmiðlakona og stjórnmálakona. Hún er fyrrum þingmaður Vinstrihreyfingarinnar - græns framboðs og Samfylkingarinnar. Rósa hefur starfað við fjölmiðla frá árinu 1999 og sem fjölmiðlafulltrúi fjármálaráðuneytisins á árunum 2010 til 2015. Rósa skipaði 2. sæti á lista Vinstri grænna í Suðvesturkjördæmi í Alþingiskosningum 2013 og var varaþingmaður á því kjörtímabili frá 2013. Haustið 2016 varð hún oddviti lista flokksins í Suðvesturkjördæmi og var kosin á þing í Alþingiskosningunum 2016.  

Rósa er með BA-gráðu í frönsku og fjölmiðlafræði frá Háskóla Íslands og Université de Stendhal í Frakklandi.

Rósa æfði knattspyrnu með Breiðabliki og var í U17 landsliði kvenna 1990-1991. 

Hún á þrjú börn og er í sambúð með Kristjáni Guy Burgess, sem var aðstoðarmaður Össurar Skarphéðinssonar utanríkisráðherra árin 2009-2013.

Rósa Björk sagði sig úr þingflokki Vinstri grænna þann 17. september árið 2020 vegna óánægju með stefnu stjórnar Katrínar Jakobsdóttur í málefnum flóttamanna og hælisleitenda. Í desember sama ár gekk hún til liðs við Samfylkinguna.Rósa Björk gengin til liðs við Samfylkinguna Rúv, skoðað 16. des. 2020 Hún náði ekki á þing fyrir flokkinn í alþingiskosningunum 2021 og gengi því varaþingmennsku fyrir Samfylkinguna frá 2021 til 2023.

Fyrir alþingiskosningarnar 2024 gekk hún aftur til liðs við Vinstri græna og fór á lista þeirra.

 Tenglar 
 Upplýsingar um þingstörf Rósu á vef Alþingis.
 Upplýsingar um Rósu á vef Vinstri grænna . 
 Mótalisti Rósu hjá KSÍ .
 „Rósa Björk og Kristján eignuðust stúlku,“ mbl.is, 17. ágúst 2013
 Vinstri flokkarnir „í eina sæng,“ ruv.is, 23. september 2015.

Tilvísanir

Flokkur:Kjörnar Alþingiskonur 2011-2020
Flokkur:Íslenskar knattspyrnukonur
Flokkur:Íslenskar fjölmiðlakonur
Flokkur:Þingmenn Samfylkingarinnar
Flokkur:Þingmenn Vinstrihreyfingarinnar - græns framboðs
Flokkur:Stúdentar úr Menntaskólanum í Reykjavík